Войшнар

**Войшнар** (*Вайснар*, *Вейшнар*, *Вэйшнэр*, *Вайшнар*, *Вашнар*) — мужчынскае імя і вытворнае ад яго прозьвішча.

## Паходжаньне

Вайснэр (Wießner, Weisner) — імя германскага паходжаньня. Іменная аснова -войш- (-вайш-) (імёны ліцьвінаў Войшка, Вайшыла, Вайсар; германскія імёны Weiske, Weisel, Weiser) паходзіць ад гоцкага і бургундзкага waiþs 'паляваньне', гоцкага waiþja 'паляўнічы' або ад асновы -віс- (-віз-, -веш-) (пазьнейшай -вайс-), а аснова -нар- (-нор-) (імёны ліцьвінаў Нарэла, Нарвід, Нарымунт; германскія імёны Narelo, Norvid, Normunt) — ад гоцкага nasjan 'захоўваць, ратаваць', стараверхненямецкага -neri 'уратаваньне, утрыманьне'. Такім парадкам, імя Войшнар азначае «захаваны на паляваньні» (тое ж, што і імя Нарывойша). 

У Памор’і адзначалася прозьвішча Weissner.

У Прусіі бытавала імя Вайснар: *Waysnar* (1340 год). У ваколіцах Русі (Прусія) адзначаліся прозьвішчы Waischnor і Weischner. Апроч таго, у Прусіі бытавала прозьвішча Weissner (Weisner), у ваколіцах Мэмэлю — Weischner.

Варыянты імя ў гістарычных крыніцах: *Woysnar Werkolowycz*, *cum Woysnar Wylkolewicz*, *Voyssnar Vircoleuicz*, *Woyssnar Wylkolewicz* (2 кастрычніка 1413 году); *Воишнару у Волковыску след а три чоловеки*, *Михаило Воишнаровичъ* (1440—1492 гады); *Мишку Воишнаровичу шестнадцать чоловека… Мишку Воишнаровичу два чоловеки* (9 лістапада 1449 году); *ego nobilis Mathias Woysznarowicz* (1486 год); *ego Johannes nobilis Wosthnarowicz* (4 верасьня 1487 году); *ego nobilis Joannes Woschnarowycz* (1489 год); *Адам Войшнарович*, *Янко Воишнарович… Римъко Воишнаревичъ* (1528 год); *Воишнар Миколаевич… Воишнар Семашкович… Воишнар Юревич* (1538 год); *Janko Wisnarow.* (1558 год); *Skomroch Woisnarowicz* (1563 год); *село Войшнаровичи… села Войшнаровичовъ* (1554 год); *Шыманъ Воишнаръ* (1565 год); *Симонъ Войшнаръ*, *з ыменья Войснарского* (1567 год); *Simon Wosnarus, Lithuanus* (1568 год); *на име на Алекшею Войшнаровичу* (16 траўня 1585 году); *Геліяшу Войшнару сказаное, яко на потомку небожчика Симона Войшнара* (25 верасьня 1594 году); *паномъ Гелияшомъ и паномъ Дадибокгомъ Войшнарами… небощыка пана Адама Войшнара* (5 лютага 1631 году); *Dadzibog Woysznar* (3 сьнежня 1635 году); *sioła… Wojsznarowicze… w [[Слонімскі павет|pow. slonimskim]] leżące* (25 студзеня 1656 году); *po zdrajcach Frycku Hannusie Wojszniarze* (30 верасьня 1657 году); *Casimirus Joannes Woysznarowicz* (8 траўня 1661 году); *Christoph Weisner* (1667 год); *bywszey Kasperowney [[Лямбэрт|Lampartowiczowey]], a teraznieyszey Janowey Woysznarowiczowey* (9 лістапада 1672 году); *jejmp. Barbary Woysznarowiczówny Chełchowskiej*, *Domek Tomasza Wejsznera jeden* (1690 год); *Weyszner* (1692 год); *Weyszner* (1694—1697 гады); *Wosznaryszki… Woysnarowszczyzna* (1744 год); *Jozef Wasznor* (1784 год); *Urszula Wajsznor* (1819 год); *Mikołaj Wasznar* (1836 год); *Michalina Wasznarowicz* (1838 год); *Wejsznar Joannes* (1922 год).

## Носьбіты
* Войшнар ( па 1413) — літоўскі баярын, які на Гарадзельскай уніі атрымаў герб Морскі Кот
* Адам Войшнаравіч — менскі баярын, які ўпамінаецца ў попісе войска Вялікага Княства Літоўскага 1528 году
* Янка і Рымка Войшнаравічы — каршоўскія баяры, якія ўпамінаюцца ў попісе войска ВКЛ 1528 году
* Войшнар Мікалаевіч, Войшнар Сямашкавіч і Войшнар Юр’евіч — жыхары Жамойцкага староства, якія ўпамінаюцца ў 1537—1538 гадох
* Сымон (Шыман) Войшнар — ашмянскі баярын, які ўпамінаецца ў попісах войска ВКЛ 1565 і 1567 гадоў
* Ян Якубавіч Вайшнаровіч — расенскі зямянін, які ўпамінаецца ў 1590 годзе
* Даджбог Войшнар (Dadzibog Wilkołowicz Woysznar) — дзяржаўны дзяяч Вялікага Княства Літоўскага, скарбнік менскі ў 1635 годзе, электар караля польскага і вялікага князя літоўскага Ўладзіслава Вазы ад Менскага ваяводзтва
* Філон Войшнар (Philon Woysznar) — электар Уладзіслава Вазы ад Менскага ваяводзтва
* Фрыцак Ганус Войшнар — уладыславаўскі мешчанін, які ўпамінаецца ў 1657 годзе

Вайснаровіч (Wojsnorowicz), Войшнар (Wojsznar) і Вайшнаровіч (Wojsznarowicz) — прозьвішчы, зафіксаваныя ў XIX стагодзьдзі ў ваколіцах Сувалкаў.

У 1589 годзе ўпамінаўся маёнтак Войшнаравічы ва Ўпіцкім павеце.

На гістарычнай Ашмяншчыне існуюць вёскі Вялікія Вайшнарышкі і Малыя Вайшнарышкі. На гістарычнай Меншчыне існуе вёска Ашнарава

## Глядзіце таксама
* Войша
* Нор

## Крыніцы

## Літаратура
* 

Катэгорыя:Мужчынскія імёны